

สรุปผลการดำเนินการเพื่อเปิดโอกาสให้บุคคลภายนอกได้มีส่วนร่วมในการดำเนินงานของ
องค์การบริหารส่วนตำบลนาท่ามเหนือ
ประจำปีงบประมาณ พ.ศ.2567

	ปีงบประมาณ พ.ศ.2567 วันที่ 22 มกราคม 2567 องค์การบริหารส่วนตำบลนาท่ามเหนือ           ได้ดำเนินโครงการจัดเวทีประชุมรับฟังความคิดเห็นขององค์การบริหารส่วนตำบลนาท่ามเหนือ อำเภอเมือง จังหวัดตรัง ครั้งที่ 1/2567 ณ ห้องประชุมสภาองค์การบริหารส่วนตำบลนาท่ามเหนือ อำเภอเมือง จังหวัดตรัง จำนวน 1 โครงการ ดังนี้
	1.ชื่อโครงการ : โครงการจัดเวทีประชุมรับฟังความคิดเห็นดำเนินการธนาคารขยะ (Recycleble Waste Bank) ครั้งที่ 1/2567
	1.1 วัน/เดือน/ปี ที่ดำเนินการ : 22 มกราคม 2567 
	1.2 สถานที่ดำเนินการ  :  ห้องประชุมสภาองค์การบริหารส่วนตำบลนาท่ามเหนือ
	1.3 ประเด็น/เรื่องในการมีส่วนร่วม
		1.แนวทางขับเคลื่อนธนาคารขยะ (Recycleble Waste Bank) ขององค์การบริหารส่วนตำบลนาท่ามเหนือ เพื่อเป็นการสนับสนุนประชาชนคัดแยกขยะรีไซเคิลในครัวเรือน   
		2.การเสนอปัญหา/ความต้องการของประชาชนในแต่ละหมู่บ้านในการแก้ปัญหาขยะ 
3.จัดตั้งคณะกรรมการขับเคลื่อนธนาคารขยะ (Recycleble Waste Bank)
	1.4 สรุปข้อมูลของผู้มีส่วนร่วม
		มีผู้เข้าร่วมโครงการจำนวน 25 คน ได้แก่
		1. สมาชิกสภาองค์การบริหารส่วนตำบลนาท่ามเหนือ จำนวน 9 คน
		2. ผู้ใหญ่บ้านตำบลนาท่ามเหนือ จำนวน 11 คน 
		3. หัวหน้าส่วนราชการหรือตัวแทนส่วนราชการที่หน่วยงานตั้งอยู่ จำนวน 2 คน
		4.ประชาชนผู้เข้าร่วม จำนวน 3 คน
	1.5 ผลจากการมีส่วนร่วม 
		1.ประชาชนตำบลนาท่ามเหนือมีส่วนร่วมเสนอปัญหาและความต้องการตลอดจนกำหนดแนวทางการคัดแยกขยะรีไซเคิลในครัวเรือนของตนเองผ่านกระบวนการแสดงความคิดเห็น
		2.โครงการธนาคารขยะ (Recycleble Waste Bank) มีการจัดทำระเบียบของธนาคารขยะ โดยคณะกรรมการธนาคารขยะหมู่บ้าน มีหน้าที่ในการจัดทำระเบียบและข้อกำหนดของธนาคารขยะ โดยมีองค์กรปกครองส่วนท้องถิ่นสนับสนุนและเป็นที่ปรึกษา
	1.6 การนำผลจากการมีส่วนร่วมไปปรับปรุงพัฒนาดำเนินงาน 
		1.โครงการที่เสนอจากประชาชนทำให้แต่ละครัวเรือนดำเนินการคัดแยกขยะรีไซเคิล และลดปัญหาขยะในครัวเรือน 
		2.โครงการธนาคารขยะ (Recycleble Waste Bank) มีการจัดทำระเบียบของธนาคารขยะ โดยคณะกรรมการธนาคารขยะหมู่บ้านเพื่อนำไปพัฒนาด้านคุณภาพชีวิตและสิ่งแวดล้อมและด้านอื่น ๆ  



ประมวลภาพการจัดเวทีประชุมรับฟังความคิดเห็นดำเนินการธนาคารขยะ (Recycleble Waste Bank)            ขององค์การบริหารส่วนตำบลนาท่ามเหนือ อำเภอเมือง จังหวัดตรัง ครั้งที่ 1/2567

